दिलकश गजलों से रौशन हुई शाम-ए-गजल
उदयपुर | बारएसोसिएशन और एमपीयूएटी के साझे में बुधवार को शाम-ए-गजल कार्यक्रम हुआ। इसमें एक से बढ़कर एक गजल प्रस्तुत किए गए। शाम का आगाज मोहम्मद शरीफ छिपा की नज्म से हुई जिसे एडवोकेट और गजल गायक देवेंद्र सिंंह हिरन और कलाकारों ने स्वर दिया।
इसके बाद गजल गायक प्रेम भंडारी, देवेंद्र हिरण और पामिल भंडारी की तिकड़ी ने ‘होठों से छू लो तुम मेरा गीत अमर कर दो... गाकर श्रोताओं का दिल जीत लिया। इसके बाद देवेंद्र हिरण ने अपनी एकल प्रस्तुति में आइए बैठिए आमने सामने कुछ करें गुफ्तगु इस कदर... सुनाया। रिवाजों रस्म निभाने की जरूरत क्या है..., मेरे हो तुम तो जमाने की जरूरत क्या है...भी सुनाए। देवेंद्र हिरन ने मशहूर गजल कल चौदहवीं की रात थ, शब भर रहा चर्चा तेरा... भी सुनाया। इसके बाद समारोह में प्रेम भंडारी और देवेंद्र हिरण ने संयुक्त रूप से वह कागज की कश्ती वह बारिश का पानी सुनाकर लोगों के बीच समा बांध दिया। इस बीच सभी कलाकारों ने अधिवक्ताओं की फरमाइशों पर भी गजलें सुनाईं। शाम-ए-गजल का लुत्फ उठाने गजल प्रेमी और एसोसिएशन से जुड़े एडवोकेट परिवार संग पहुंचे।
वकीलों के साथ, न्यायिक और प्रशासनिक अधिकारी पहुंचे
बारएसोसिएशन के इस कार्यक्रम में न्यायिक और प्रशासनिक अधिकारी भी शरीक हुए। समारोह में जिला एवं सत्र न्यायाधीश देवेंद्र कच्छावा, एसपी राजेंद्र प्रसाद गोयल, जेल अधीक्षक प्रीता भार्गव, एमपीयूएटी के कुलपति डॉ. उमाशंकर शर्मा, सुखाड़िया विवि के कुलपति प्रो. जेपी शर्मा, आकाशवाणी के पूर्व केंद्र निदेशक माणिक आर्य, शांतिलाल पामेचा, रमेश नंदवाना, राव रतन सिंह, गोवर्धन सिंह सुराणा, बार अध्यक्ष महेंद्र नागदा, महासचिव चंद्रभान सिंह भी मौजूद रहे।
शाम-ए-गजल में प्रस्तुति देते प्रेम भंडारी, देवेंद्र सिंहहिरन और पामिल मोदी।
hin_Deva hin_Deva hin_Deva hin_Deva bho_Deva hin_Deva